CELEX: 62011CO0540
Language: ro
Date: 2012-09-19 00:00:00
Title: Ordonanța Curții (Camera a șasea) din 19 septembrie 2012.#Daniel Levy și Carine Sebbag împotriva État belge - SPF Finances.#Cerere de decizie preliminară — Tribunal de première instance de Bruxelles — Interpretarea articolului 10, a articolului 57 alineatul (2) și a articolului 293 din Tratatul CE — Admisibilitatea unei reglementări naționale care permite dubla impunere în pofida existenței unei convenții bilaterale de prevenire a acesteia — Modificare legislativă națională ulterioară convenției — Repunere în discuție a unui drept dobândit — Obstacol în calea liberei circulații a capitalurilor.#Libera circulație a capitalurilor — Fiscalitate directă — Impozitarea dividendelor — Convenție bilaterală de prevenire a dublei impuneri — Modificare ulterioară, de către unul dintre cele două state părți la convenție, a legislației naționale, care are efectul de a reintroduce o dublă impunere — Obligații ale statelor membre în temeiul articolelor 10 CE și 293 CE.#Cauza C-540/11.

Ordonanța Curții (Camera a șasea) din 19 septembrie 2012 — Levy și Sebbag
      (Cauza C-540/11)
      „Libera circulație a capitalurilor — Fiscalitate directă — Impozitarea dividendelor — Convenție bilaterală de prevenire a dublei impuneri — Modificare ulterioară, de către unul dintre cele două state părți la convenție, a legislației naționale, care are efectul
         de a reintroduce o dublă impunere — Obligații ale statelor membre în temeiul articolelor 10 CE și 293 CE”
      
      1.                     Întrebări preliminare — Răspuns care poate fi dedus clar din jurisprudență — Întrebare preliminară identică cu o întrebare
            deja soluționată — Aplicarea articolului 104 alineatul (3) din Regulamentul de procedură [Regulamentul de procedură al Curții,
            art. 104 alin. (3)] (a se vedea punctul 13)
      2.                     Libera circulație a capitalurilor și libertatea plăților — Restricții — Legislație fiscală — Impozitarea dividendelor — Convenție
            fiscală bilaterală de prevenire a dublei impuneri — Modificare ulterioară de către unul dintre statele părți a legislației
            sale naționale în sensul reintroducerii dublei impuneri — Admisibilitate — Măsuri de prevenire a dublei impuneri aflate în
            domeniile de competență ale statelor membre (art. 10 CE, 56 CE și 293 CE) (a se vedea punctele 17-19, 21, 22 și 26-29 și dispozitivul)
      Obiectul
      
         
               Cerere de decizie preliminară — Tribunal de première instance de Bruxelles — Interpretarea articolului 10, a articolului 57
                  alineatul (2) și a articolului 293 din Tratatul CE — Admisibilitatea unei reglementări naționale care permite dubla impunere
                  în pofida existenței unei convenții bilaterale de prevenire a acesteia — Modificare legislativă națională ulterioară convenției —
                  Repunere în discuție a unui drept dobândit — Obstacol în calea liberei circulații a capitalurilor
               
            Dispozitivul
      În măsura în care dreptul comunitar, astfel cum era aplicabil la data faptelor în cauză în litigiul principal, nu cuprinde
         criterii generale pentru repartizarea competențelor între statele membre în ceea ce privește eliminarea dublei impuneri în
         interiorul Comunității Europene, articolul 56 CE coroborat cu articolele 10 CE și 293 CE trebuie interpretat în sensul că
         nu se opune unei situații în care statul membru care s-a angajat printr-o convenție bilaterală de prevenire a dublei impuneri
         să stabilească un mecanism prin care se urmărește eliminarea unei astfel de impozitări a dividendelor desființează ulterior
         acest mecanism printr-o modificare legislativă care are drept efect reintroducerea unei duble impuneri.